Rikunarita-ORG/Wikinium huggingface dataset:
# Confucianisim

Il **Confucianisim** al è une des plui grandis scuelis filosofichis, morâi, politichis e, in cualchi misure, religjosis de Cine. Si è disvilupât vie par doi milenis a partî dai insegnaments dal filosof Kǒngfūzǐ, il «Mestri Kong» (551-479 a.C.), cognossût in ocident cul non latinizât di Confuci. Confuci al à creât un sisteme rituâl e une dotrine morâl e sociâl, che si proponevin di mendâ la decjadence spirituâl de Cine, intune epoche di grande coruzion e di savoltaments politics. Invezit Confuci nol à mai volût, tratâ cuistions sorenaturâls e che a lessin parsore de esperience umane. Intal confucianisim nol è nuie di soteriologico e chest al fâs dificil calcolâlu une religjon, se no in sens sociologjic, cemût che al à fat Max Weber.
Dopo jessisi confrontât cu lis scuelis di pinsîr concorintis, dilunc dal Periodi dai reams combatents, e perseguitât sot l'imperadôr Qin Shihuangdi, il Confucianisim al è stât imponût come dotrine di Stât sot l'imperadôr Han Wudi (156-87 a.C.) e al è restât tâl fin ae fondazion de Republiche di Cine intal 1911.
In plui che in Cine, il Confucianisim al à esercitât une influence une vore fonde in Gjapon, in Coree e in Vietnam.
# Munistîr

Il **Munistîr** al è une struture, formade di une glesie e abitazions di une comunitât di munics, floride te Etât di Mieç. I prins munistîrs a son chei dal Tibet. Un tip particulâr di Munistîrs a son lis Abaziis.

Munistîr di Sante Marie in Cjanâl a Cividât
# Leterature

cuadri dal titul *la letore* di Jean Honoré Fragonard dal 1772
La **leterature** e je il complès des oparis, sedi in prose che in viers, scritis doprant une cierte lenghe o su un stes argoment.

O podin vê des oparis cun valôr artistic in une determinade lenghe, par esempli la leterature furlane, la leterature latine, la leterature taliane, o un adun di oparis ca fevelin di un stes argoment, par esempli la leterature sientifiche.

Une altre classificazion de leterature une vore doprade e je chê a secont dal periodi storic e culturâl di cui la opare a fâs part, par esempli o vin la leterature moderne, la leterature classiche, la leterature romantiche e v.i.

## Gjenars leteraris

* Narative
* Poesie
* Teatri
* Tratât
* Biografie
* Fumut
* Satire

## Leterature par lenghe

* Leterature catalane
* Leterature ceche
* Leterature francese
* Leterature furlane
* Leterature greche
* Leterature inglese
* Leterature latine
* Leterature latine merecane
* Leterature merecane
* Leterature ocitane
* Leterature ongjarese
* Leterature portughese
* Leterature rumene
* Leterature russe
* Leterature sardegnule
* Leterature slovene
* Leterature spagnole
* Leterature todescje